Putin o‘z inauguratsiyasidan keyin “Kortej” loyihasining limuzinidan foydalanadi

Rossiya prezidenti Vladimir Putin 7-mayda bo‘lib o‘tadigan inauguratsiyasidan keyin “Kortej” loyihasidagi limuzindan foydalanadi. Bu haqda prezidentning matbuot kotibi Dmitriy Peskovga tayanib, “Gazeta.ru” xabar berdi.

Peskovning so‘zlariga ko‘ra, yangi mashinadan inauguratsiya marosimida foydalanish masalasi hali hal qilingani yo‘q. Biroq uning tasdiqlashicha, avtomobil doimiy ravishda prezidentning ish rejasiga kiradi.
Shu bilan bir vaqtda, mamlakat sanoat va savdo vaziri Denis Manturov tomonidan ma’lum qilinishicha, “Kortej” loyihasining bir qator modellari Putinning inauguratsiya sanasiga tayyorlanmoqda.